cyanic-selkie/wikianc huggingface dataset:
ซือมอน แปตลูรา
แปตลูราเกิดในตระกูลบรรพบุรุษคอสแซ็กในปอลตาวา ตั้งแต่อายุยังน้อย เขายอมรับแนวคิดของลัทธิสังคมนิยมและชาตินิยมยูเครน ซึ่งเขาได้ถ่ายทอดแนวคิดนี้ผ่านการผลงานมากมายในฐานะนักสื่อมวลชน หลังจากการปฏิวัติเดือนกุมภาพันธ์ ค.ศ. 1917 ที่ล้มล้างระบอบราชาธิปไตยซาร์ สาธารณรัฐประชาชนยูเครนจึงได้ก่อตั้งขึ้นและแปตลูราได้รับเลือกเป็นผู้นำฝ่ายทหาร สาธารณรัฐถูกรัฐยูเครนขัดจังหวะในช่วงเวลาสั้น ๆ แต่ในปลาย ค.ศ. 1918 แปตลูรา พร้อมด้วยสมาชิกคนอื่นของคณะกรรมาธิการยูเครนได้ก่อจราจลและโค่นล้มระบอบ แล้วจึงฟื้นฟูสาธารณรัฐขึ้นมาอีกครั้ง เขาดำรงตำแหน่งเป็นผู้นำคณะกรรมาธิการในข่วงต้น ค.ศ. 1919 ภายหลังบอลเชวิคเข้าบุกครองยูเครนและทำให้กองทัพประชาชนล่าถอยไปกาลิเชีย เมื่อเผชิญกับความพ่ายแพ้ที่ใกล้เข้ามา แปตลูราจึงตกลงเป็นพันธมิตรกับผู้นำโปแลนด์ยูแซฟ ปิวซุดสกี ผลลัพธ์ของสงครามโปแลนด์–โซเวียตลงเอยด้วยการชนะของโปแลนด์ แต่ยูเครนยังคงอยู่ภายใต้การควบคุมของโซเวียต และแปตลูราลี้ภัยออกนอกประเทศ ในช่วงแรกของการลี้ภัย เขาได้จัดตั้งรัฐบาลพลัดถิ่นขึ้นที่โปแลนด์ แต่ต่อมาจึงย้ายไปปารีส
ในระหว่างสงครามกลางเมือง กองทัพประชาชนยูเครนมีส่วนต้องรับผิดชอบต่อการเสียชีวิตของพลเรือนยิวหลายหมื่นคน และบทบาทของแปตลูราในการสังหารหมู่เป็นที่ถกเถียง ใน ค.ศ. 1926 แปตลูราถูกลอบสังหารในปารีสโดยนักอนาธิปไตยชาวยิวที่สูญเสียญาติพี่น้องจากการสังหารหมู่ตามคำสั่งของเขา
เทศบาลเมืองปราจีนบุรี
เทศบาลเมืองปราจีนบุรี (Prachinburi Municipality) เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองปราจีนบุรี จังหวัดปราจีนบุรี มีพื้นที่ครอบคลุมตำบลหน้าเมืองทั้งตำบล ภายในเขตเทศบาลมีที่ตั้งของศูนย์ราชการ สถานศึกษา สถาบันการเงินต่าง ๆ ทำให้มีฐานะเป็นศูนย์กลางความเจริญของจังหวัด
ประวัติ
เทศบาลเมืองปราจีนบุรีจัดตั้งตามพระราชกฤษฎีกาจัดตั้งเทศบาลเมืองปราจีนบุรี จังหวัดปราจีนบุรี พ.ศ. 2478 และมีการเปลี่ยนแปลงเขตเทศบาล จำนวน 3 ครั้ง คือ ครั้งที่ 1 เมื่อ พ.ศ. 2493 มีพื้นที่เพิ่มขึ้นจากเดิมเป็น 2.4 ตารางกิโลเมตร ครั้งที่ 2 เมื่อ พ.ศ. 2499 มีพื้นที่เพิ่มขึ้นจากเดิมเป็น 3.88 ตารางกิโลเมตร และครั้งที่ 3 เมื่อ พ.ศ. 2516 มีพื้นที่เพิ่มขึ้นจากเดิมเป็น 8.34 ตารางกิโลเมตร
อาณาเขต
เทศบาลเมืองปราจีนบุรีตั้งอยู่ริมแม่น้ำบางปะกง ห่างจากกรุงเทพมหานครไปทางตะวันออกเฉียงเหนือประมาณ 100 km กิโลเมตร มีอาณาเขตติดต่อกับพื้นที่ข้างเคียง ดังนี้
ตราประจำเทศบาล
ตราประจำเทศบาลเมืองปราจีนบุรี เป็นตรารูปวงกลมขอบซ้อนกัน 2 ชั้น ภายในวงกลมประกอบด้วยตราพระนารยณ์จตุรภุช (พระนารยณ์สี่กร) ปางเกษียรสมุทร ทรงตรีคฑา จักร และสังข์ ประทับยืนบนแท่น เบื้องบนมีข้อความเรียงตามแนวครึ่งวงกลมว่า "เทศบาลเมืองปราจีนบุรี" เบื้องล่างมีข้อความว่า "จังหวัดปราจีนบุรี" มีลายไทยพุ่มคั่นระหว่างข้อความ (ไม่จำกัดสีและขนาด)
เหตุที่ใช้เป็นรูปพระนารายณ์ เพราะเชื่อถือกันว่าพระนารายณ์เป็นพระพรหม เป็นพระเจ้า อันยิ่งใหญ่ของมวลมนุษย์ เมื่อมีเหตุอันใหญ่หลวง หรือมีใครมาก่อการร้ายให้แก่ มวลมนุษย์ พระนารายณ์ จะอวตารลงมาในโลกมนุษย์ เพื่อดับความทุกข์ของมนุษย์ เทศบาลเมืองปราจีนบุรี จึงได้ใช้รูปพระนารายณ์เป็นตราประจำของเทศบาลและได้ใช้มาจนถึงปัจจุบัน
ประชากรและชุมชน
เทศบาลเมืองปราจีนบุรีมีพื้นที่ประมาณ 8.34 ตารางกิโลเมตร หรือ 5,212.5 ไร่ ประกอบด้วย 1 ตำบล คือ ตำบลหน้าเมือง จำนวนประชาชนในเขตเทศบาลเมืองปราจีนบุรี ณ เดือนธันวาคม พ.ศ. 2561 มีจำนวน 17,260 คน แยกเป็นชาย 8,026 คน หญิง 9,234 คน ความหนาแน่นของประชากรประมาณ 2,070 คนต่อตารางกิโลเมตร จำนวนบ้าน 8,812 หลังคาเรือน ซึ่งประชากรภายในเทศบาลได้รวมกลุ่มกันอยู่เป็นชุมชนจำนวน 17 ชุมชน ดังนี้
อาร์เซนิกไตรออกไซด์
อาร์เซนิกไตรออกไซด์ (Arsenic trioxide) เป็นสารประกอบอนินทรีย์ที่มีอยู่ในสูตรเคมี ในเชิงพาณิชย์ที่สำคัญนี้ออกไซด์ของสารหนูเป็นสารตั้งต้นหลักในสารประกอบสารหนูอื่น ๆ รวมถึงสารประกอบออร์แกโนอาร์เซนิค โดยประมาณ 50,000 ตันที่มีการผลิตต่อปี การใช้งานอย่างจำนวนมากที่มีการโต้เถียงที่ได้รับสารพิษสูงของสารประกอบสารหนู
ตราแผ่นดินของสเปน
ตราแผ่นดินของสเปน เป็นตราอาร์มของประเทศสเปนที่ได้รับการอนุมัติให้ใช้ได้ตามกฎหมาย เมื่อวันที่ 5 ตุลาคม ค.ศ. 1981 แทนที่ตราชั่วคราว เป็นตราที่นำมาใช้แทนตราของรัฐสเปน (ภายใต้การปกครองของจอมพลฟรันซิสโก ฟรังโก) ตราแผ่นดินปรากฏบนธงชาติสเปน
ลักษณะ
ตราแผ่นดินของสเปน ประกอบไปด้วย ตรา อื่น ๆ อีกหกตรา และสัญลักษณ์ทางมุทราศาสตร์อีกจำนวนหนึ่ง:
ตราแผ่นดินที่ใช้อยู่ในปัจจุบันกำหนดลักษณะตาม:
วัดถ้ำพระ (จังหวัดแม่ฮ่องสอน)
วัดถ้ำพระ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน
วัดถ้ำพระ เดิมชื่อ สำนักสงฆ์ถ้ำพระโบราณ (ถ้ำเหง้า) โดยเมื่อ พ.ศ. 2541 พระอาจารย์จรัญ อภิชาโต พระภิกษุสายพระป่ากรรมฐาน ซึ่งเป็นลูกศิษย์ของหลวงปู่สิมพุทธจาโร วัดถ้ำผาปล่อง ได้เดินทางเข้ามาในพื้นที่อำเภอแม่สะเรียง เห็นว่าถ้ำนี้เหมาะแก่การเจริญภาวนาจึงตัดสินใจอยู่จำพรรษาที่ถ้ำนี้ ภายหลังได้มีการพัฒนาปรับปรงพื้นที่ ตลอดจนสร้างถนนขึ้นไปยังถ้ำ ต่อมาได้รับอนุญาตให้ใช้พื้นที่จากกรมป่าไม้ สำนักสงฆ์ถ้ำพระโบราณ (ถ้ำเหง้า) จนตั้งเป็นวัดเมื่อวันที่ 9 กรกฎาคม พ.ศ. 2553 ถือเป็นวัดสังกัดคณะสงฆ์ฝ่ายธรรมยุติกนิกายแห่งแรกในอำเภอแม่สะเรียง วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2560
อาคารเสนาสนะภายในวัด ได้แก่ อุโบสถศิลปะแบบล้านนา ด้านบนเป็นจุดชมวิว ส่วนชั้นล่างของอุโบสถก็มีหลวงพ่อทันใจหินเขียว จากหินแม่น้ำโขง ประดิษฐานอยู่
ไซมอน ค็อกซ์
ไซมอน ริชาร์ด ค็อกซ์ (Simon Richard Cox) เกิดวันที่ 28 เมษายน ค.ศ.1987 เป็นนักฟุตบอลชาวอังกฤษ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติค็อกซ์จะเล่นในตำแหน่งกองหน้า
เหรียญชัย
เหรียญชัย หรือ เหรียญนารายณ์บันฦๅชัย (The Chai Medal) คือ เหรียญพระราชทานเป็นที่ระลึกแก่ผู้ที่ได้ปฏิบัติราชการในคราวสงครามโลกครั้งที่หนึ่ง ซึ่งสถาปนาและพระราชทานโดย พระบาทสมเด็จพระมงกุฎเกล้าเจ้าอยู่หัว และออกแบบโดย หม่อมเจ้าอิทธิเทพสรรค์ กฤดากร
ประวัติ
สมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เกี่ยวกับประวัติของเหรียญชัยไว้ ดังนี้
กามิลโล เบนโซ เคานต์แห่งกาวูร์
กามิลโล เบนโซ เคานต์แห่งกาวูร์ เชลลาเรนโก และอีโซลาเบลลา (Camillo Paolo Filippo Giulio Benso, conte di Cavour, di Cellarengo e di Isolabella; 10 สิงหาคม พ.ศ. 2353 - 6 มิถุนายน พ.ศ. 2404) รัฐบุรุษชาวปีดมอนต์ผู้มีบทบาทสำคัญในการรวมรัฐต่าง ๆ ในคาบสมุทรอิตาลีให้เป็นอันหนึ่งอันเดียวกัน และเป็นนายกรัฐมนตรีคนแรกของอิตาลี
ประวัติ
กาวูร์เกิดเมื่อวันที่ 10 สิงหาคม พ.ศ. 2353 ที่เมืองตูริน แห่งราชอาณาจักรปีดมอนต์-ซาร์ดิเนีย (Piedmont - Sardinia) เป็นบุตรคนที่สองของมาร์เกเซ มีเกเล เบนโซ ดี กาวูร์ (Marchese Michele Benso di Cavour) และอาเดเล ดี เซลลอน (Adele di Sellon) ตระกูลกาวูร์เป็นตระกูลเก่าแก่ซึ่งเคยรับราชการทหารและเป็นข้าราชการพลเรือนในสมัยราชวงศ์ซาวอย ตั้งแต่คริสต์ศตวรรษที่ 16 มารดาของกาวูร์เป็นชาวเจนีวาโดยกำเนิดและนับถือศาสนาคริสต์นิกายโปรเตสแตนต์ลักธิคัลแวงและเป็นผู้นำอิทธิพล ของลัทธิเสรีนิยมจากนครเจนีวามาสู่ครอบครัว
เหรียญชัย
ลักษณะ
เหรียญชัยนี้มีแค่ชนิดเดียว เป็นเหรียญทองสัมฤทธิ์รูปกลม
แพรแถบ เป็นสีรุ้ง กว้าง 3.7 ซม. ซึ่งสีแถบแพรของเหรียญนี้เป็นสีตามข้อตกลงของที่ประชุมของฝ่ายสัมพันธมิตร ใช้ประดับที่อกเสื้อเบื้องซ้าย
กามิลโล เบนโซ เคานต์แห่งกาวูร์
ประวัติ
กาวูร์มีพ่อทูนหัวและแม่ทูนหัวคือ เจ้าชายกามิลโล บอร์เกเซ (Camillo Borghese) และเจ้าหญิงพอลีน โบนาปาร์ต (Pauline Bonaparte) ซึ่งเป็นพระขนิษฐาที่จักรพรรดินโปเลียนที่ 1 โปรดปรานมากที่สุด กาวูร์จึงมีชื่อแรกว่า "กามิลโล" เช่นเดียวกับพ่อทูนหัวของเขา
ระหว่าง พ.ศ. 2363 - 2369 กาวูร์ได้เข้าศึกษาวิชาการทหารในโรงเรียนนายร้อยที่เมืองตูริน และใน พ.ศ. 2367 เขาได้รับแต่งตั้งเป็ฯมหาดเล้กประจำพระองค์ของเจ้าชายชาลส์ แอลเบิร์ต (Charles Albert) แต่กาวูร์ไม่สนใจหรือตื่นเต้นเท่าใดนัก เขากลับไม่พอใจในเครื่องแบบของมหาดเล็กซึ่งเขาพิจารณาว่าแท้จริงแล้วก็เครื่องแบบคนใช้ดี ๆ นี่เอง เมื่อกาวูร์สำเร็จการศึกษาและได้รับสัญญาบัตรนายทหารแล้ว เขาได้แสดงความปิติยินดีอย่างเปิดเผยที่จะได้ถอดเครื่องแบบมหาดเล็กทิ้งไป ทำให้เจ้าชายชาลส์ แอลเบิร์ต กริ้วมากถึงกับขับกาวูร์ออกไปจากราชสำนัก
ชีวิตทหาร
กาวูร์เริ่มชีวิตทหารด้วยการเป็นทหารช่าง โดยประจำการที่เมืองตูรินเป็นแห่งแรก ระหว่างรับราชการทหาร เขาได้มีโอกาสอ่านหนังสือหลายเล่มซึ่งเขียนโดยนักปรัชญาและรัฐบุรุษที่มีเชื่อเสียงเช่น โอกุสต์ กงต์ (Auguste Comte) ฟร็องซัว ปีแยร์ กีโยม กีโซ (Francios Pierre Guillaume Guizot) แอดัม สมิท (Adam Smith) เจเรมี เบนทัม (Jeremy Bentham) และเดวิด ริคาร์โด (David Ricardo) ทำให้เขาได้รับอิทธิพลทางความคิดเกี่ยวกับลัทธิเสรีนิยมมาจากหนังสือดังกล่าว
ใน พ.ศ. 2373 เขาถูกส่งไปประจำการที่เมืองเจนัว ณ ที่นั้น เขามีโอกาสได้รู้จักกับอันนา กวิสตีนีอานี สเกียฟฟีโน (Anna Guistiniani Schiaffino) ซึ่งแก่กว่ากาวูร์ 3 ปี บ้านของเธอเป็นที่ชุมนุมของบรรดาสมาชิกสมาคมการ์โบนารี ซึ่งกาวูร์ก็ได้รู้จักกับจูเซปเป มัซซีนี (Giuseppe Mazzini) สมาชิกคนหนึ่ง ต่อมา บารอนเซเวรีโน กัสซีโอ (Baron Severino Cassio) นายทหารเพื่อนเก่าของกาวูร์ ซึ่งเป็นผู้ปลุกฝังความคิดทางการเมืองและความรักชาติให้แก่เขาในขณะที่อยู่โรงเรียนนายร้อยได้ย้ายมาประจำการที่เจนัว จากความสนิทสนมกับคาสซิโอทำให้กาวูร์มีความคิดเห็นทางการเมืองรุนแรงมาก
ในเดือนกรกฎาคม พ.ศ. 2373 ได้เกิดการปฏิวัติในฝรั่งเศส การปฏิวัติครั้งนี้เป็นปัจจัยที่ทำให้เร่งเร้าการปฏิวัติของกาวูร์ โดยการแสดงออกอย่างเปิดเผยต่อระบอบสาธารณรัฐของเขา ทำให้ทางการเริ่มสงสัยและส่งคนออกคอยติดตาม แต่บิดาของกาวูร์ก็ได้เข้าแทรกแซง สุดท้ายจึงเพียงแต่ถูกย้ายไปประจำที่ป้อมบาร์ดบนภูเขาสูงที่ห่างไกล และในเดือนพฤศจิกายน พ.ศ. 2374 กาวูร์จึงลาออกจากราชการทหาร
เริ่มชีวิตการเมือง
หลังจากลาออกจากราชการทหารแล้ว กาวูร์ได้กลับไปอยู่กับบิดาที่เมืองตูริน และต่อมาก็ได้รับแต่งตั้งเป็นเทศมนตรีประจำหมู่บ้านแห่งหนึ่งทางใต้ของตูริน ในขณะเดียวกันก็ได้รับมอบหมายให้ดูแลทรัพย์สินและที่ดินของบิดาที่เมืองเลรี (Leri)
กาวูร์บริหารทรัพย์สินของบิดาเป็นเวลา 16 ปี ระหว่างนั้น เขาได้มีโอกาสเดินทางไปต่างประเทศหลายครั้งและนำวิธีการปรับปรุงการเกษตรของอังกฤษมาใช้ ทำให้สามารถเพิ่มรายได้ให้แก่บิดา ตัวเขาเองและผู้เช่าที่ดิน ต่อมากาวูร์ได้ลงทุนทำธุรกิจกับเพื่อนชาวสวิส และประสบความสำเร็จเป็นอย่างดี นอกจากนี้เขายังได้จัดตั้งสมาคมการเกษตรแห่งราชอาณาจักรปีดมอนต์ (Piedmontese Agricultural Society) ระหว่างนั้นกาวูร์เดินทางไปอังกฤษ ฝรั่งเศส และสวิตเซอร์แลนด์บ่อยครั้ง ทำให้เขามีความรู้กว้างขวางเกี่ยวกับยุโรปและการปกครองระบอบประชาธิปไตย กาวูร์ถือโอกาสนี้ศึกษาปัญหาทางการเมืองและเศรษฐกิจของยุโรปไปด้วย เขาได้ฟังปาฐกถาและอภิปรายปัญหาดังกล่าวกับบุคคลสำคัญ ๆ แห่งยุค เช่น ดุ๊กเดอเบรย (Duc de Broglie), อาดอลฟ์ ตีแยร์ (Adolphe Thiers), ไมเคิล ฟาราเดย์ (Michael Faraday), เซอร์ โรเบิร์ต พีล (Sir Robert Peel), ลอร์ดจอห์น รัสเซลล์ (Lord John Russell) เป็นต้น
ระหว่างสงคราม กาวูร์ได้รับเลือกตั้งเป็นสมาชิกรัฐสภาสังกัดพรรคอนุรักษนิยม กองทัพปีดมอนต์แพ้กองทัพออสเตรียอย่างราบคาบที่เมืองโนวารา ทำให้พระเจ้าชาลส์ แอลเบิร์ต ต้องสละราชบัลลังก์ให้แก่พระราชโอรสของพระองค์คือ พระเจ้าวิกเตอร์ เอ็มมานูเอลที่ 2 ต่อมาเมื่อมีการยุบสภาในเดือนพฤษภาคม พ.ศ. 2392 กาวูร์ได้รับเลือกเป็นสมาชิกรัฐสภาอีกครั้งหนึ่งในการเลือกตั้งเดือนกรกฎาคม พ.ศ. 2392 ระหว่างนั้นพรรคฝ่ายค้านได้เรียกร้องให้รัฐบาลทำสงครามกับออสเตรียต่อไป แต่กาวูร์ไม่เห็นด้วย
ในเดือนตุลาคม พ.ศ. 2393 กาวูร์ได้รับแต่งตั้งเป็นรัฐมนตรีว่าการกระทรวงเกษตร ในรัฐบาลของนายกรัฐมนตรีมัสซีโม ดาเซลโย (Massimo d'Azeglio) และต่อมาเป็นรัฐมนตรีว่าการกระทรวงการคลัง เขาเป็นรัฐมนตรีที่ทำงานอย่างมีประสิทธิภาพ และเป็นผู้ที่มีอิทธิพลมากที่สุดในคณะรัฐบาล กาวูร์ได้ทำสนธิสัญญาหลายฉบับกับฝรั่งเศส เบลเยียม และอังกฤษ โดยส่งเสริมการค้าแบบเสรี ในขณะเดียวกันก็พยายามแสวงหาทางที่จะตั้งเครือข่ายผลประโยชน์ทางเศรษฐกิจกับประเทศมหาอำนาจเพื่อนำไปสู่ความร่วมมือทางการเมืองและเพื่อต่อต้านจักรวรรดิออสเตรีย
นายกรัฐมนตรีแห่งราชอาณาจักรปีดมอนต์-ซาร์ดิเนีย
ต่อมา ปัญหาการเมืองภายในประเทศทำให้นายกรัฐมนตรีดาเซลโยลาออก พระเจ้าวิกเตอร์ เอ็มมานูเอลที่ 2 ทรงมอบหมายให้กาวูร์เป็นผู้จัดตั้งคณะรัฐบาลขึ้นในเดือนพฤศจิกายน พ.ศ. 2395 กาวูร์ได้ขึ้นดำรงตำแหน่งนายกรัฐมนตรีแห่งราชอาณาจักรปีดมอนต์-ซาร์ดิเนีย ขณะเดียวกันกลุ่มผู้รักชาติก็คาดหวังว่าราชอาณาจักรปีดมอนต์-ซาร์ดิเนีย จะเป็นผู้นำในการรวมอิตาลีให้เป็นอันหนึ่งอันเดียวกัน
กาวูร์เชื่อว่าการรวมอิตาลีนั้นจะสำเร็จได้ก็ต่อเมื่อสามารถขับไล่ออสเตรียออกไปจากคาบสมุทรอิตาลีได้สำเร็จจำเป็นต้องแสวงหาพันธมิตร เขาตระหนักว่าก่อนที่จะได้มหาอำนาจมาเป็นพันธมิตร ปีดมอนต์-ซาร์ดิเนีย จะต้องเป็นราชอาณาจักรที่มีฐานะทางเศรษฐกิจมั่นคงเพียบพร้อม ดังนั้นเมื่อเขาได้ดำรงตำแหน่งนายกรัฐมนตรี เขาจึงเร่งปฏิรูปประเทศ โดยเฉพาะทางด้านเศรษฐกิจ ในการนี้เขาได้มุ่งมั่นส่งเสริมการเกษตร อุตสาหกรรมและการพานิชย์ การปรับปรุงระบบคมนาคมอันเป็นหัวใจสำคัญขอวการพานิชย์และอุตสาหกรรม จึงมีการสร้างทางหลวง ทางรถไฟ ปรับปรุงท่าเรือและขุดลอกคลองต่างๆ ในขณะเดียวกันก็มีการปฏิรูประบบธนาคาร ขยายสินเชื่อ ก่อตั้งบริษัทร่วมลงทุนและส่งเสริมการขยายตัวทางเศรษฐกิจ ในไม่ช้านโยบายปรับปรุงเศรษฐกิจดังกล่าวทำให้การคลังของราชอาณาจักรมั่นคง มีงบประมาณเพียงพอที่จะบำรุงกองทัพบกและกองทัพเรือให้เจริฐก้าวหน้าพร้อมเข้าสู่สงครามได้
ต่อมาในช่วงสงครามไครเมีย กาวูร์นำราชอาณาจักรปีดมอนต์-ซาร์ดิเนีย เข้าร่วมสงคราม โดยหวังที่จะนำปัญหาของอิตาลีเสนอต่อประเทศมหาอำนาจและเพื่แสดงให้เห็นว่าราชอาณาจักรปีดมอนต์-ซาร์ดิเนีย มีฐานะทางการเมืองและการทหารไม่ด้อยไปกว่ามหาอำนาจ จึงมีการทำสนธิสัญญากับอังกฤษและฝรั่งเศสเพื่อร่วมกันทำสงครามกับรัสเซียซึ่งส่งกองทัพเข้าโจมตีจักรวรรดิออตโตมัน ราชอาณาจักรปีดมอนต์-ซาร์ดิเนีย ได้ส่งทหาร 18,000 คนเข้าร่วมสงครามครั้งนี้ และได้ทำชื่อเสียงในการรบที่เมืองเซอร์นายา ทำให้กาวูร์ได้รับความศรัทธาและความไว้วางใจจากผู้นำอังกฤษและฝรั่งเศส ระหว่างประชุมสันติภาพที่กรุงปารีส กาวูร์ได้กล่าวคำปราศรัยโจมตีการปกครองข่มขู่กดขี่อย่างทารุณของจักวรรดิออสเตรียในภาคเหนือของคาบสมุทรอิตาลี และได้รับความเห็นใจจากประเทศพันธมิตรเป็นอย่างมาก
นายกรัฐมนตรีแห่งราชอาณาจักรอิตาลี
ในวันที่ 17 มีนาคม พ.ศ. 2404 ได้มีการประกาศจัดตั้งราชอาณาจักรอิตาลีขึ้น โดยมีพระเจ้าวิคเตอร์เอ็มมานูเอลที่ 2 เป็นพระมหากษัตริย์ กาวูร์มีความเห็นว่ากรุงโรมเหมาะที่จะเป็นเมืองหลวงมากกว่าเมืองตูริน
ในระยะปีหลัง ๆ สุขภาพของกาวูร์ได้เสื่อมโทรมลงจนทรุดหนักและล้มเจ็บ และถึงแก่อสัญกรรมในวันที่ 6 มิถุนายน พ.ศ. 2404 ศพฝังอยู่ที่สุสานบรรพบุรุษที่เมืองซันเตนา
ซัมซุง เอ็กซีนอส
เอ็กซีนอส (Exynos) เป็นรุ่นของชิพ ซึ่งใช้พื้นฐานของสถาปัตยกรรมเออาร์เอ็ม โดยผลิตและนำมาใช้โดย ซัมซุง อิเล็กทรอนิกส์ ซึ่งใช้งานบนอุปกรณ์ของซัมซุง เช่นในตระกูลของซัมซุง กาแลคซี
เทศบาลตำบลต้นไทร
เทศบาลตำบลต้นไทร เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 กับบางส่วนของหมู่ที่ 6 ของตำบลปะลุกาสาเมาะ ในอำเภอบาเจาะ จังหวัดนราธิวาส เดิมมีฐานะเป็นสุขาภิบาลต้นไทรที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,902 คน
พื้นที่เทศบาลตำบลตั้งอยู่ทางทิศเหนือของอำเภอบาเจาะ อยู่ห่างจากที่ว่าการอำเภอบาเจาะประมาณ 9.8 กิโลเมตร ศาลากลางจังหวัดนราธิวาสประมาณ 37 กิโลเมตร อยู่ห่างจากกรุงเทพมหานครประมาณ 1,106 กิโลเมตร มีพื้นที่รับผิดชอบ 11.8 ตารางกิโลเมตร หรือคิดเป็นพื้นที่ประมาณ 7,375.0 ไร่ เขตเทศบาลแบ่งออกเป็น 8 ชุมชน ได้แก่ ชุมชนตลาดต้นไทร ชุมชนบาตู ชุมชนบือแนปีแย ชุมชนลูโบะบูตา ชุมชนบอเวาะลือเมาะ ชุมชนลูโบะกาหยี ชุมชนเฉลิม และชุมชนกอตอ
มุศฮัฟอะลี
มุศฮัฟอะลี หรือ กุรอานของอะลี เป็นอัลกุรอานโบราณที่เขียนด้วยลายมือ ซึ่งรวบรวมโดยอะลี อิบน์ อะบีฏอลิบ โดยเขาเป็นหนึ่งในผู้รวบรวมอัลกุรอานยุคแรก และเรียงมันตามวันที่ประทานลงมา ข้อมูลชีอะฮ์กล่าวว่าหลังศาสดามุฮัมมัดเสียชีวิต อะลีเสนออัลกุรอานฉบับนี้ไปให้กลุ่มราชการที่ทำหน้าที่รวบรวมกุรอาน แต่ไม่เป็นที่ตอบรับ
ถึงแม้ว่ายังมีความมั่นใจกุรอานฉบับนี้มีตัวตนอยู่ มันไม่ค่อยแพร่หลายเหมือนกับมุศฮัฟของเศาะฮาบะฮ์ ในขณะที่ชีอะฮ์บางกลุ่มเชื่อว่ากุรอานกับฉบับเขียนดั้งเดิมนั้นแตกต่างกัน อิหม่ามชีอะฮ์และนักวิชาการอัลกุรอานหลายคนปฏิเสธแนวคิดนี้
นางงามจักรวาล 1968
นางงามจักรวาล 1968 (Miss Universe 1968) เป็นการจัดการประกวดนางงามจักรวาลครั้งที่ 17 จัดเมื่อวันที่ 13 กรกฎาคม พ.ศ. 2511 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 65 คน จากทั่วโลก โดยมี ซิลเวีย ฮิทช์ค็อก ผู้ครองตำแหน่งนางงามจักรวาลปี 1967 เป็นผู้มอบมงกุฏให้กับ มาร์ธา แวสคอนเซลลอส สาวงามวัย 20 ปีจากประเทศบราซิล ครองตำแหน่งนางงามจักรวาลในปีนี้
ผู้เข้าประกวด
มี 65 ผู้เข้าประกวด ดังต่อไปนี้
พระศรีเมืองทอง
พระนอนวัดขุนอินทประมูล หรือ พระศรีเมืองทอง ประดิษฐานอยู่ ณ วัดขุนอินทประมูล ตำบลอินทประมูล อำเภอโพธิ์ทอง จังหวัดอ่างทอง อยู่ห่างจากตัวเมืองอ่างทองประมาณ 7 กิโลเมตร องค์พระยาว 1 เส้น 5 วา หรือ 50 เมตร ซึ่งนับเป็นพระนอนหรือพระพุทธไสยาสน์ที่ยาวเป็นอันดับที่สอง รองจากพระนอนที่ยาวที่สุดในประเทศไทย คือ พระนอนที่วัดบางพลีใหญ่กลาง จ. สมุทรปราการ สมเด็จพระศากยมุณีศรีสุเมธบพิตร ซึ่งยาว 53 เมตร ส่วนพระนอนจักรสีห์ จ.สิงห์บุรี ยาว  47 เมตร
จากตำนานกล่าวว่า ขุนอินทประมูล ได้ยักยอกเงินหลวงมาสร้าง ครั้นถูกสอบถามว่าเอาเงินจากไหนมาสร้างพระ ขุนอินทประมูลก็ไม่ยอมบอกความจริง จึงถูกลงโทษจนตาย คงมีความเชื่อที่ว่า ถ้าบอกแหล่งที่มาของเงินแล้ว ตนจะไม่ได้กุศลตามที่ปรารถนา
ปัจจุบัน องค์พระนอนอยู่กลางแจ้งไม่มีวิหารคลุมเช่นพระนอนองค์อื่น เนื่องจากวิหารเดิมคงหักพังไปนานแล้ว ดังจะเห็นได้จาก เสาพระวิหารที่ยังปรากฏอยู่รอบองค์พระนอน รอบ ๆ องค์พระมีต้นไม้ขนาดใหญ่หลายต้นขึ้นอยู่โดยรอบ ทำให้มีความสงบร่มเย็น เหมาะแก่การไปนมัสการให้เกิดความสุข สงบ ตามธรรมชาติ ซึ่งแปลกออกไปจากบรรยากาศในพระวิหาร
มีงานนมัสการองค์พระช่วงปลายเดือนเมษายนของทุกปี
หลี่ หลานชิง
หลี่ หลานชิง (จีนตัวย่อ: 李岚清; จีนตัวเต็ม: 李嵐清; พินอิน: Lǐ Lánqīng; 22 พฤษภาคม พ.ศ. 2475 – ) เป็นอดีตนักการเมืองชาวจีน ซึ่งเคยดำรงตำแหน่งรองนายกรัฐมนตรีคนที่ 1 แห่งสาธารณรัฐประชาชนจีน ระหว่างปี พ.ศ. 2541 ถึง 2546 เขาเป็นสมาชิกของคณะกรรมการประจำโปลิตบูโรของพรรคคอมมิวนิสต์จีน (CCP) ระหว่างปี พ.ศ. 2540 ถึง 2545 และเป็นสมาชิกประจำโปลิตบูโรแห่งพรรคคอมมิวนิสต์จีน ตั้งแต่ปี พ.ศ. 2535 ถึง 2540
ประวัติ
หลี่เกิดเมื่อวันที่ 22 พฤษภาคม พ.ศ. 2475 ในเมืองเจิ้นเจียง, มณฑลเจียงซู จบการศึกษาจากแผนกการจัดการธุรกิจของมหาวิทยาลัยฟูตัน ในเซี่ยงไฮ้ในปี 2495 จากนั้นในปี 2499 เขาถูกส่งไปเรียนที่สหภาพโซเวียต ซึ่งเขาทำงานเป็นนักศึกษาฝึกงานในโรงงานผลิตรถยนต์ 2 แห่งในมอสโก ในปี 2502 เขาทำงานเป็นเลขานุการที่กระทรวงอุตสาหกรรมเครื่องจักร ในปี 2505 เขาทำงานเป็นเลขานุการที่สำนักงานคณะกรรมการเศรษฐกิจแห่งชาติ หลังจากการปฏิวัติวัฒนธรรมในปี 2509 เขาถูกส่งไปทำงานที่โรงเรียนนายทหารฝ่ายเสนาธิการในวันที่ 7 พฤษภาคม ในปี พ.ศ. 2515 เขากลับมาทำงานที่ตงเฟิง มอเตอร์ คอร์ปอเรชั่น ในปี 2521 เขามีส่วนร่วมในการวางแผนสำหรับ "ไชน่า เอฟเอดับเบิ้ลยู กรุป คอร์ปอเรชั่น" ในปี 2524 หลังจากการปฏิรูปเศรษฐกิจเริ่มต้นขึ้น หลี่ถูกส่งไปทำงานกับรัฐบาลในกรุงปักกิ่ง โดยเป็นหัวหน้าสำนักงานหนี้ของรัฐบาลต่างประเทศ ที่คณะกรรมาธิการการลงทุนต่างประเทศของรัฐ ในปี 2526 เขาถูกย้ายไปที่เทียนจิน ซึ่งเขาทำงานภายใต้นายกเทศมนตรีหลี่ รุ่ยหวน ในตำแหน่งรองนายกเทศมนตรี ต่อมาหลี่ได้ดำรงตำแหน่งในกระทรวงอุตสาหกรรมเครื่องจักรและคณะกรรมาธิการเศรษฐกิจแห่งรัฐ นอกจากนี้ หลี่ยังดำรงตำแหน่งผู้อำนวยการใหญ่ของฝ่ายการบริหารการลงทุนต่างประเทศ ของกระทรวงความสัมพันธ์ทางเศรษฐกิจและการค้าต่างประเทศ หลี่ยังเป็นรัฐมนตรีช่วยว่าการและจากนั้นเป็นรัฐมนตรีกระทรวงความสัมพันธ์เศรษฐกิจและการค้าต่างประเทศ เขาเป็นสมาชิกของโบลิตบูโรของพรรคคอมมิวนิสต์จีน ระหว่างปี 2540 ถึง 2545 ซึ่งเป็นจุดสูงสุดของอำนาจในการเมืองจีน ขณะอยู่ในรัฐบาล เขาเป็นรองนายกรัฐมนตรีอันดับที่ 1 ซึ่งบางครั้งเรียกว่า "รองนายกรัฐมนตรีใหญ่" ในฐานะรองนายกรัฐมนตรี หลี่รับผิดชอบนโยบายการศึกษาของชาติ  เขาเป็นผู้เขียนหนังสือ "การศึกษา 1.3 พันล้านคน: 10 ปีแห่งการปฏิรูปและพัฒนาการศึกษา" หนังสือเล่มนี้ขายได้มากกว่า 750,000 เล่มในจีน และได้รับการแปลเป็นภาษาอังกฤษ
หลังจากเกษียณ หลี่ได้ฝึกฝนการเขียนพู่กัน นอกจากนี้เขายังพยายามหางานเป็นเจ้าของร้านที่ร้านสะดวกซื้อในท้องถิ่น แต่ท้ายที่สุดก็ไม่ได้รับการว่าจ้างหลังจากที่เจ้าของรู้จักเขา เขาเพิ่งเข้าร่วมการประชุมใหญ่ของพรรคครั้งที่ 20 เมื่ออายุ 90 ปี
เกรอัม ดอร์แรนส์
เกรอัม ดอร์แรนส์ (Graham Dorrans) เกิดเมื่อวันที่ 5 พฤษภาคม ค.ศ.1987 เป็นนักฟุตบอลชาวสกอตแลนด์ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติดอร์แลนด์จะเล่นในตำแหน่งกองกลาง
1987
ดันเจียนซีจ
ดันเจียนซีจ (Dungeon Siege) เป็นเกมแอ็กชันเล่นตามบทบาทที่พัฒนาโดยแก๊สเพาเวิร์ดเกมส์ ซึ่งไมโครซอฟท์ได้จัดจำหน่ายบนแพลตฟอร์มไมโครซอฟท์ วินโดวส์ ในเดือนเมษายน ค.ศ. 2002 และเดสทิเนียร์ได้จัดจำหน่ายบนแพลตฟอร์มแมคโอเอสเท็นในปีถัดไป โดยมีฉากอยู่ในอาณาจักรยุคกลางสมมติ ชื่อ เอห์บ เกมนี้ยังจัดเป็นแนวแฟนตาซีระดับสูงที่เดินเรื่องตามชาวไร่หนุ่มคนหนึ่งและเพื่อนร่วมทางขณะที่พวกเขาออกเดินทางเพื่อกำจัดกองกำลังที่รุกราน ในตอนแรก กลุ่มตัวเอกเพียงต้องการเตือนเมืองใกล้เคียงเกี่ยวกับการรุกรานของเผ่าพันธุ์สิ่งมีชีวิตที่ชื่อครุก และในอีกไม่นาน ชาวไร่คนดังกล่าวและเพื่อนร่วมทางกับเขาตกอยู่ในสถานการณ์หาทางเอาชนะเผ่าพันธุ์อื่นที่เรียกว่าเซกอย่างหลีกเลี่ยงไม่ได้ ซึ่งฟื้นคืนพลังใหม่หลังจากถูกคุมขังอยู่ 300 ปี โลกของดันเจียนซีจไม่ใช้ระบบเลเวลเหมือนกับวิดีโอเกมเล่นตามบทบาทอื่น ๆ ในยุคนั้น หากแต่เป็นพื้นที่เดียวที่ต่อเนื่อง โดยปราศจากการโหลดหน้าจอ ซึ่งผู้เล่นเดินทางผ่านเพื่อต่อสู้กับฝูงศัตรู นอกจากนี้ แทนที่จะกำหนดคลาสตัวละครและควบคุมตัวละครทั้งหมดในกลุ่มด้วยตนเอง ผู้เล่นจะควบคุมกลยุทธ์และอาวุธ ตลอดจนการใช้เวทมนตร์โดยรวมของพวกเขา ซึ่งกำกับการเติบโตของตัวละคร
ดันเจียนซีจเป็นผลงานแรกของบริษัทแก๊สเพาเวิร์ดเกมส์ ซึ่งก่อตั้งขึ้นในเดือนพฤษภาคม ค.ศ. 1998 โดยคริส เทย์เลอร์ แล้วมีชื่อเสียงขึ้นมาจากเกมวางแผนเวลาจริงอย่างโทเทิลแอนไนอะเลชันใน ค.ศ. 1997 เทย์เลอร์ต้องการสร้างเกมประเภทอื่นหลังจากเพื่อนร่วมงานหลายคนจากเคฟด็อกเอนเตอร์เทนเมนต์ได้เข้าร่วม และพวกเขาก็ตัดสินใจสร้างเกมแอ็กชันเล่นตามบทบาทเป็นเกมแรกหลังจากลองใช้แนวคิดหลายอย่างแล้ว เทย์เลอร์ยังรับหน้าที่เป็นหนึ่งในผู้ออกแบบเกมนี้ รวมถึงเจคอบ แม็กแมน ในฐานะหัวหน้าผู้ออกแบบและผู้อำนวยการสร้างอีกคน ตลอดจนนีล ฮอลฟอร์ด เป็นหัวหน้าผู้เขียนเรื่องราวและบทสนทนา ส่วนเจเรมี โซล เป็นผู้แต่งเพลง ซึ่งเคยทำงานในโททัลแอนไนอิเลชัน บริษัทแก๊สเพาเวิร์ดเกมส์ได้ตั้งมั่นไปที่การสร้างเกมสวมบทบาทที่ตัดส่วนเหล่านี้จากองค์ประกอบประเภททั่วไป ที่พวกเขาพบว่าช้าหรือน่าคับข้องใจ เพื่อให้ผู้เล่นจดจ่ออยู่กับการกระทำ การพัฒนาใช้เวลากว่าสี่ปี แม้ว่าในตอนแรกจะมีการวางแผนว่าจะใช้เวลาเพียงสองปีเท่านั้น กระบวนการสร้างจนเสร็จภายในสี่ปีทำให้ทีมต้องทำงาน 12 ถึง 14 ชั่วโมงต่อวัน และวันหยุดสุดสัปดาห์อยู่เกือบตลอดเวลา
รูปแบบการเล่น
ดันเจียนซีจเป็นเกมแอ็กชันเล่นตามบทบาทฉากอยู่ในยุคกลางสมมติของโลกแฟนตาซีระดับสูง โดยนำเสนอในรูปแบบ 3 มิติ ด้วยระบบกล้องเสมือนจริงมุมมองบุคคลที่สามภายใต้การควบคุมของผู้เล่น ซึ่งตัวละครของผู้เล่นจะนำทางไปตามภูมิประเทศและต่อสู้กับสิ่งมีชีวิตที่เป็นศัตรู ผู้เล่นจะเลือกเพศและปรับแต่งลักษณะที่ปรากฏของตัวละครหลักของเรื่องก่อนเริ่มเกม และโดยทั่วไปจะควบคุมพวกเขา ตัวละครหลักรวมตัวกันด้วยตัวละครอื่น ๆ อีกเจ็ดตัว ซึ่งควบคุมผ่านปัญญาประดิษฐ์ ผู้เล่นสามารถสลับตัวละครที่พวกเขาควบคุมได้ตลอดเวลา ตัวละครอื่น ๆ เคลื่อนที่โดยสัมพันธ์กับตัวละครที่ควบคุมตามรูปขบวนและระดับของการรุกรานต่อศัตรูที่ผู้เล่นเลือก ตัวละครเพิ่มเติมสามารถเอาออกจากกลุ่มและคัดเลือกใหม่ได้ตลอดเวลา
โลกของเกมไม่ได้แบ่งออกเป็นเลเวล แต่เป็นพื้นที่ขนาดใหญ่ที่ไม่ได้แยกออกจากกันโดยการโหลดหน้าจอ ในขณะที่ผู้เล่นเดินทางผ่านโลกที่เป็นเส้นตรงส่วนใหญ่ พวกเขาจะพบกับสัตว์ประหลาดและศัตรูหลากหลายประเภทที่โจมตีเมื่อใดก็ตามที่ฝ่ายของตัวละครของผู้เล่นเข้าใกล้ คณะของผู้เล่นจะป้องกันตัวเองและโจมตีศัตรูโดยใช้อาวุธระยะประชิดและระยะไกล รวมถึงสภาพธรรมชาติและเวทมนตร์ประจัญ ผู้เล่นไม่ได้เลือกคลาสสำหรับตัวละคร ซึ่งแตกต่างจากวิดีโอเกมเล่นตามบทบาทอื่น ๆ แทนที่จะใช้อาวุธหรือเวทมนตร์ประเภทใดประเภทหนึ่งที่จะเพิ่มทักษะของตัวละครเมื่อเวลาผ่านไป เมื่อใดก็ตามที่ผู้เล่นได้รับค่าประสบการณ์เพียงพอจากการสังหารศัตรูและไปถึงเลเวลใหม่ในประเภทอาวุธนั้น พวกเขาจะได้รับค่าจำนวนหนึ่งจากสถิติความแข็งแกร่ง, ความชำนาญ หรือสติปัญญา ซึ่งจะเกี่ยวข้องกับพลังชีวิตและพลังเวทมนตร์ที่พวกเขามี รวมถึงค่าความแรงที่เกิดขึ้นจากอาวุธ
ตัวละครสามารถสวมใส่อาวุธ, ชุดเกราะ, แหวน และเครื่องราง ซึ่งให้ค่าการโจมตีหรือการป้องกัน หรือให้โบนัสจนถึงสถิติอื่น นอกจากนี้ ยังมีไอเทมที่ใช้งานได้ เช่น ยาเพื่อฟื้นฟูพลังหรือมานาของตัวละคร ส่วนอาวุธ, ชุดเกราะ และไอเทมอื่น ๆ สามารถพบได้จากการสังหารศัตรู, ทำลายที่ใส่ของ หรือซื้อจากผู้ขาย ตัวละครแต่ละตัวมีรายการสิ่งของ ซึ่งแสดงเป็นเส้นตารางประจำที่ โดยแต่ละไอเทมจะแสดงเป็นรูปร่างโดยใช้ช่องว่างบนเส้นตาราง ทั้งนี้ ม้าล่อ ซึ่งเป็นตัวละครประเภทหนึ่ง ไม่สามารถใช้อาวุธหรือเวทมนตร์ได้ แต่มีรายการสิ่งของที่ใหญ่กว่ามาก
ดันเจียนซีจมีทั้งโหมดผู้เล่นเดี่ยวและหลายผู้เล่น โหมดผู้เล่นเดี่ยวประกอบด้วยเรื่องราวและโลกเดียว โดยผู้เล่นสามารถสร้างตัวละครใหม่เมื่อเริ่มเรื่องหรือใช้ตัวละครที่สร้างขึ้นในการเล่นก่อนหน้า ส่วนโหมดหลายผู้เล่นแบบร่วมมือกันช่วยให้ผู้เล่นสามารถเล่นได้ถึงแปดคนผ่านเนื้อเรื่องแบบผู้เล่นเดี่ยวหรือในแผนที่หลายผู้เล่น ซึ่งมีศูนย์กลางเมืองที่มีศัตรูยากต่อการกำจัดขึ้นเรื่อย ๆ เมื่อผู้เล่นกรีฑาพลห่างออกไป เกมที่มีหลายผู้เล่นสามารถตั้งค่าระดับความยากที่ต่างกัน ทำให้สามารถรองรับตัวละครที่มีเลเวลสูงกว่าได้ ทั้งนี้ ผู้เล่นสามารถสร้างแผนที่เพิ่มเติมเพื่อให้สามารถแข่งขันกับผู้เล่นหลายคนแทนได้ การแข่งแบบหลายผู้เล่นสามารถสร้างและเข้าร่วมผ่านแลน, เลขที่อยู่ไอพีโดยตรง และก่อนที่จะปิดตัวลงใน ค.ศ. 2006 ผ่านบริการจับคู่ไมโครซอฟท์โซน
โครงเรื่อง
ดันเจียนซีจมีฉากอยู่ในราชอาณาจักรเอห์บ ซึ่งเป็นภูมิภาคที่แตกต่างกันไปในทวีปอารานนา ที่มีทะเลทราย, หนองน้ำ, ป่าไม้ และภูเขา ซึ่งได้เนรมิตขึ้นเมื่อสามศตวรรษก่อนหน้าการสลายตัวของจักรวรรดิแห่งดวงดาว ในช่วงเริ่มต้นของเกม หมู่บ้านเกษตรกรรมของตัวละครของผู้เล่นได้ถูกโจมตีโดยเผ่าพันธุ์ของสิ่งมีชีวิตที่ชื่อครุก ตัวละครหลัก ซึ่งเป็นชาวไร่คนดังกล่าวที่ไม่มีภูมิหลัง ที่ได้รับการได้ตั้งชื่อโดยผู้เล่น ได้เดินทางผ่านกองกำลังครุกไปยังเมืองสโตนบริดจ์ เมื่อทำลายการปิดล้อมเมือง และได้สหายคนแรกของพวกเขา ผู้เล่นจะได้รับมอบหมายจากกียอร์นผู้เป็นหัวหน้ากองรักษาการณ์ของเมืองด้วยการเดินทางไปยังเมืองแกลซอร์น และแจ้งเตือนกองกำลังทหารเอห์บที่เรียกว่าพยุหะที่ 10 ถึงการรุกรานและเอาชนะกองกำลังใด ๆ ที่พวกเขาเผชิญหน้าระหว่างทาง หลังจากเดินทางผ่านห้องใต้ดิน, เหมือง และภูเขา ตัวละครของผู้เล่นก็มาถึงแกลซอร์น ซึ่งพวกเขาได้รับแจ้งว่าการรุกรานของครุกเกิดขึ้นในวันเดียวกับที่เมอริก จอมเวทผู้ยิ่งใหญ่ได้หายตัวไป และได้วางเงื่อนไขเดินทางข้ามภูเขาไปยังป้อมปราการครอธเพื่อช่วยเหลือกองทหารที่นั่น พวกเขาพบเมอริกในภูเขา ซึ่งแจ้งให้พวกเขาทราบว่าการรุกรานของครุกเป็นส่วนหนึ่งของการบุกครองครั้งใหญ่ของเซก ผู้ซึ่งทำลายจักรวรรดิแห่งดวงดาวก่อนที่จะถูกคุมขังภายใต้ปราสาทเอห์บ รวมถึงผู้ที่หลบหนีและยึดปราสาท เมอริกขอให้ผู้เล่นช่วยเอาคทาแห่งดวงดาวกลับคืนจากเหล่าก็อบลิน โดยก่อนที่จะมีการชิงทรัพย์ คทาดังกล่าวได้ได้กักขังเซกไว้ในห้องแห่งนิรันดร์
ผู้เล่นต่อสู้ผ่านสัตว์ประหลาดและโจรในถ้ำคริสตัล, ป่า, หนองน้ำ และป้อมปราการก็อบลินใต้ดินที่เต็มไปด้วยเครื่องจักรสงคราม หลังจากเอาคทาแห่งก็อบลินกลับคืนมาแล้ว ผู้เล่นจะได้พบกับพยุหะที่ 10 และเล็งไปที่ป้อมปราการครอธ ซึ่งถูกบุกรุกด้วยอันเดด หลังจากเคลียร์ป้อมปราการและต่อสู้กับสัตว์ประหลาดกับมังกรในหน้าผาแห่งเพลิง พวกเขาก็เดินขบวนไปที่ปราสาทเอห์บ จากนั้นตัวละครของผู้เล่นจะบุกปราสาทและต่อสู้ผ่านกองกำลังเซกเพื่อช่วยเหลือกษัตริย์คอนรีด เขาแจ้งให้พรรคพวกทราบว่ากอม ผู้นำของเซก กำลังมองหาอาวุธวิเศษจากจักรวรรดิแห่งดวงดาวที่เก็บไว้ในห้องแห่งดวงดาว และเหล่าตัวละครจะต้องรักษาความปลอดภัยของอาวุธ จากนั้นจึงเอาชนะเซกที่เหลืออยู่ ตัวละครของผู้เล่นรวบรวมอาวุธและต่อสู้ผ่านถ้ำลาวา และห้องแห่งนิรันดร์ที่เซกถูกคุมขัง กระทั่งตัวละครของผู้เล่นสังหารกอม, กำจัดเซก และกอบกู้อาณาจักร
การพัฒนา
บริษัทแก๊สเพาเวิร์ดเกมส์ได้รับการก่อตั้งขึ้นในเดือนพฤษภาคม ค.ศ. 1998 โดยคริส เทย์เลอร์ จากนั้นได้เป็นที่รู้จักจากเกมวางแผนเวลาจริงอย่างโทเทิลแอนไนอะเลชันใน ค.ศ. 1997 เทย์เลอร์ต้องการสร้างเกมประเภทที่แตกต่างจากเดิม ซึ่งเพื่อนร่วมงานหลายคนจากเคฟด็อกเอนเตอร์เทนเมนต์ได้เข้าร่วม และหลังจากลองใช้แนวคิดหลายอย่าง ทีมงานจึงตัดสินใจสร้างเกมแอ็กชันเล่นตามบทบาทเป็นเกมแรก นอกเหนือจากการช่วยสร้างแนวคิดเริ่มต้นแล้ว เทย์เลอร์ยังรับหน้าที่เป็นหนึ่งในผู้ออกแบบเกมนี้ ร่วมกับเจคอบ แม็กแมน ในฐานะผู้ออกแบบและผู้อำนวยการสร้างรายอื่นของเกม และนีล ฮอลฟอร์ด ในฐานะผู้เขียนเรื่องราวและบทสนทนาของเกม ฮอลฟอร์ดได้รับการนำเข้าสู่โครงการหลังจากที่ได้เริ่มต้นแล้ว เทย์เลอร์ได้วางแผนจุดเริ่มต้นและจุดสิ้นสุดของเกม แต่ทิ้งรายละเอียดและเรื่องราวเบื้องหลังที่แทรกแซงไว้ให้เขา เพลงของเกมนี้แต่งโดยเจเรมี โซล ซึ่งเคยทำงานในโทเทิลแอนไนอะเลชัน ทีมพัฒนามีคนประมาณสามสิบคนในระหว่างการพัฒนา ซึ่งมีการเปลี่ยนแปลงตลอดเวลา และถึงสี่สิบคนในการจบของโครงการ การพัฒนาเกมใช้เวลากว่าสี่ปี แม้ว่าในตอนแรกจะมีการวางแผนไว้ว่าจะใช้เวลาเพียงสองปี
ดันเจียนซีจได้รับแรงบันดาลใจจากเกมเล่นตามบทบาทก่อนหน้านี้ เช่น บาลเดอส์เกต และซีรีส์อัลทิมา แต่ส่วนใหญ่มาจากเดียโบล ซึ่งเทย์เลย์ได้ชื่นชมที่มีประสบการณ์ "มุ่งเน้นไปที่แอ็กชัน" ที่ผู้เล่นสามารถเข้าร่วมได้โดยไม่ต้องศึกษารายละเอียดรูปแบบการเล่นและการตั้งค่าก่อน เทย์เลอร์ต้องการขยายแนวคิดดังกล่าวให้กลายเป็นเกมเล่นตามบทบาทที่มีความคล่องตัว, ดื่มด่ำ และมีแอ็กชันหนัก ๆ ซึ่งลบองค์ประกอบทั่วไปของประเภทที่เขาพบว่าน่าเบื่อ, น่าหงุดหงิด หรือเชื่องช้า ซึ่งเขายังต้องการทำให้รูปแบบการเล่นนั้นง่ายขึ้นกว่าเกมเล่นตามบทบาทร่วมสมัย เพื่อดึงดูดผู้เล่นในวงกว้าง ด้วยเหตุนี้ เขาจึงขอให้ฮอลฟอร์ดสร้างการบรรยายที่รวดเร็วและคล่องตัว เทย์เลอร์ได้ให้เขาเขียนเรื่องราวเบื้องหลังของเกมโดยละเอียด ซึ่งจะไม่นำเสนอต่อผู้เล่น แต่จะแจ้งและสร้างแรงบันดาลใจให้กับนักพัฒนา โดยปล่อยให้ข้อความในเกมถูกจำกัดไว้เพื่อให้ผู้เล่นได้มีส่วนร่วมกับการกระทำ ฮอลฟอร์ดได้อธิบายขั้นตอนการเขียนเกมว่าคล้ายกับโครงการเกมอื่น ๆ นอกเหนือจากการให้ความสำคัญกับความกะทัดรัดมากขึ้น แม้ว่าเขาจะบอกว่าเขาได้รับการนำเข้าสู่โครงการช้ากว่าปกติมากก็ตาม ซึ่งหมายความว่าเขาต้องสร้างเรื่องราวที่ทำงานในฐานะเบื้องหลัง ไปจนถึงชิ้นงานที่ได้รับการพัฒนาไปแล้ว  โครงเรื่องของเกมนี้ตั้งใจให้เทย์เลอร์เป็นผู้ใต้บังคับบัญชาของรูปแบบการเล่น ด้วยเหตุนี้ เขาจึงไม่มั่นใจว่าส่วนโค้งเรื่องราวโดยรวมของเขาได้รับการพิจารณา แม้กระทั่งโดยทีมพัฒนา จะค่อนข้างมีความคิดเป็นสำนวนจำเจ ในขณะที่เขารู้สึกว่าการเดินทางเพื่อเอาชนะ "ความชั่วร้ายขั้นสูงสุด" นั้นสร้างแรงจูงใจให้แก่ผู้เล่นเป็นอย่างมาก นอกจากนี้ เทย์เลอร์และฮอลฟอร์ดได้คุยกันว่าจะสร้างนวนิยายเรื่องดันเจียนซีจเพื่อสำรวจเรื่องราวของฮอลฟอร์ด แม้ว่ามันจะไม่เคยบรรลุผล
เทย์เลอร์ต้องการปรับปรุงรูปแบบเกมเล่นตามบทบาทของเดียโบลให้ดียิ่งขึ้น โดยลบแนวคิดในการเลือกคลาสตัวละครทั้งหมด และละเว้นเวลาในการโหลดที่ยาวนานของเดียโบล ทีมพัฒนายังพยายามทำให้เกมมีความคล่องตัวมากขึ้น โดยขจัดความจำเป็นในการย้อนรอยไปยังเมืองที่เคยเยือนก่อนหน้าเพื่อขายไอเทม โดยการเพิ่มรายการสิ่งชองให้กับตัวละครที่เป็นเพื่อนร่วมทาง และม้าล่อซึ่งใช้บรรทุก จนถึงจุดหนึ่งในการพัฒนา เขาได้วางแผนที่จะมีตัวละคร "ผู้ช่วย" ที่จะหยิบไอเทมที่ศัตรูทำตก เพื่อให้ผู้เล่นหลีกเลี่ยงการทำเช่นนั้นเอง นักพัฒนายังเปลี่ยนองค์ประกอบบางอย่างที่เป็นมาตรฐานในเกมเล่นตามบทบาทที่เทย์เลอร์และนักพัฒนาคนอื่น ๆ พบว่าน่าคับข้องใจ เช่น ให้ผู้เล่นขายไอเทมให้แก่ผู้ขายเร่ในราคาเดียวกับที่ซื้อมาแทนที่จะเป็นส่วนลดที่สูงลิ่ว และ "จิบ" หรือใช้เพียงบางส่วนแทนการใช้ไอเทมทั้งหมดมาโดยตลอด
บริษัทแก๊สเพาเวิร์ดเกมส์ได้รวมเครื่องมือพัฒนาเกม ที่เรียกว่าซีจเอดิเตอร์ ในฐานะเครื่องมือสำหรับผู้เล่นไปสู่ตัวปรับแต่งเกม เมื่อเห็นผลลัพธ์ของผู้เล่นที่สร้างตัวปรับแต่งเกมสำหรับโทเทิลแอนไนอะเลชัน เทย์เลอร์ต้องการ "นำสิ่งนั้นไปสู่จุดสูงสุด" และจัดหาเครื่องมือครบชุดเพื่อส่งเสริมชุมชนของผู้เล่นในการปรับปรุง รวมถึงการเปลี่ยนแปลงเกมหลังจากวางจำหน่าย เขารู้สึกว่าเครื่องมือที่ช่วยให้ผู้เล่นสร้างโลกของเกม, ตัวละคร และรูปแบบการเล่นใหม่ ๆ จะช่วยสนับสนุนชุมชนขนาดใหญ่ในระยะยาวของผู้เล่นเกมรอบตัว บริษัทแก๊สเพาเวิร์ดเกมส์หวังว่าการจัดหาสิ่งที่เดลีเรดาร์เรียกว่า "หนึ่งในชุดเครื่องมือระดับที่ครอบคลุมที่สุดที่เราเคยเห็นมา" จะช่วยให้ผู้เล่นสามารถสร้างภูมิภาคเกมขนาดเล็กได้อย่างรวดเร็วและง่ายดาย รวมทั้งอนุญาตให้คนทำตัวปรับแต่งเกมที่จริงจังมากขึ้นสามารถพัฒนาเกมคู่ขนานทั้งหมดโดยใช้เกมเอนจินดันเจียนซีจ พวกเขายังหวังว่าชุมชนคนทำตัวปรับแต่งเกมนี้จะสามารถปรับปรุงและขยายรูปแบบการเล่นแบบหลายผู้เล่นได้มากกว่าที่พวกเขาจะเปิดตัว เทย์เลอร์ได้กล่าวถึงความกระตือรือร้นในการเปิดตัวเครื่องมือพัฒนาของตัวเองสำหรับการปรับแต่งเกมเพื่อความเพลิดเพลินของเขาที่ได้เห็นตัวปรับแต่งเกมสำหรับโทเทิลแอนไนอะเลชันที่ผลิตออกมาหลายปีหลังจากเปิดตัว ตลอดจนไม่มีผลกระทบเชิงลบต่อแนวโน้มในอดีตของจอห์น คาร์แมก และอิดซอฟต์แวร์ในการปล่อยซอร์ซโคดทั้งหมดไปยังเกมของพวกเขา เทย์เลอร์คาดการณ์ในภายหลังว่า บริษัท ใช้งบประมาณไปประมาณยี่สิบเปอร์เซ็นต์ในการพัฒนาเครื่องมือการปรับแต่งเกม
หลังจากปีแรกของการพัฒนา บริษัทแก๊สเพาเวิร์ดเกมส์ได้พบว่าพวกเขาจะไม่สามารถจบเกมได้ภายในสองปีที่วางแผนไว้ ไม่เพียงแต่เป็นโลกที่ไร้รอยต่อโดยไม่ต้องโหลดหน้าจอนั้นสร้างยากกว่าที่คิด แต่ตามที่นักพัฒนานำอย่างบาร์โตส คิยันกา กล่าวว่าพวกเขามีความทะเยอทะยานมากเกินไปในการเลือกจำนวนคุณสมบัติที่เป็นนวัตกรรมใหม่ที่พวกเขาสามารถใส่ลงในเอนจินที่กำหนดเองของเกม เช่น ช่วงกว้างที่ระบบกล้องเสมือนจริงสามารถซูมเข้าและออกได้ ส่วนคุณสมบัติอื่น ๆ ที่รองรับและลดลงในภายหลังรวมถึงอนุญาตให้ใช้ตัวละครได้สูงสุดสิบตัว—ดังนั้นจึงรักษาพื้นที่ได้ถึงสิบแห่งในโลกของผู้เล่นเดี่ยว—แทนที่จะเป็นค่าสูงสุดแปดคนในขั้นท้าย และระบบสภาพอากาศที่มีลมพัดโพรเจกไทล์ออกนอกเส้นทาง  จากข้อมูลของคิยันกา นักพัฒนายังใช้เวลาส่วนใหญ่ในการเปลี่ยนเทคโนโลยีระหว่างการพัฒนา เช่น การสร้างโปรแกรมแก้ไขภาพเคลื่อนไหวที่กำหนดเองก่อนที่จะย้ายไปยังโปรแกรมที่ได้รับอนุญาต และเริ่มต้นด้วยไลบรารีกราฟิกโอเพนจีแอลเพื่อเปลี่ยนเป็นไดเรกต์ทรีดีเท่านั้น ด้วยเหตุนี้ ทีมจึงต้องทำงาน 12 ถึง 14 ชั่วโมงทั้งวัน และวันหยุดสุดสัปดาห์เป็นเวลาส่วนใหญ่ในการพัฒนาเพื่อให้เกมจบภายในสี่ปี  ในการให้สัมภาษณ์เมื่อ ค.ศ. 2011 เทย์เลอร์ได้กล่าวว่าหากมองย้อนกลับไป ต้นทุนขั้นสุดท้ายในช่วงเวลาการพัฒนาของโลกที่ไร้รอยต่ออาจสูงเกินไป และทีมงานพยายามที่จะสร้างเกมที่ใหญ่เกินไปสำหรับงบประมาณของพวกเขา เทย์เลอร์เชื่อว่าเกมที่มีเวลาเล่นเกือบถึง 35 ชั่วโมงแทนที่จะเป็น 70 ชั่วโมงจะเป็นประสบการณ์ที่ดีกว่า และประสบการณ์ที่ไม่มีมลทินยิ่งขึ้นตามข้อจำกัดของพวกเขา
ภายใน ค.ศ. 2000 บริษัทแก๊สเพาเวิร์ดเกมส์ได้เริ่มค้นหาผู้เผยแพร่เกมดังกล่าว เทย์เลอร์อ้างว่ามีผู้เผยแพร่หลายรายสนใจเกมนี้ แต่เขาได้รับความเชื่อมั่นจากเอ็ด ฟรายส์ ที่จะร่วมมือกับกลุ่มเผยแพร่พีซี ของไมโครซอฟท์ แม้ว่าฝ่ายเผยแพร่ของไมโครซอฟท์จะก่อตั้งขึ้นเพื่อเผยแพร่เกมสำหรับเครื่องเล่นเอกซ์บอกซ์ที่เพิ่งประกาศใหม่ แต่บริษัทแก๊สเพาเวิร์ดเกมส์และไมโครซอฟท์ก็ไม่ได้พิจารณาอย่างยิ่งที่จะนำเกมดังกล่าวไปสู่เครื่องเล่นดังกล่าว เทย์เลอร์เชื่อว่านี่เป็นเพราะขนาดของเกม เช่นเดียวกับตลาดเล็ก ๆ สำหรับเกมเล่นตามบทบาทของคอนโซลในเวลานั้น ซึ่งในตอนแรก ดันเจียนซีจได้รับการวางแผนสำหรับการเปิดตัวในไตรมาสที่สามของ ค.ศ. 2001 ก่อนที่จะถูกเลื่อนออกไปในปีถัดไป และแก๊สเพาเวิร์ดเกมส์ได้ใช้เวลาในการปรับแต่งรวมถึงขัดเกลาเกมเพิ่มเติม ตลอดจนขยายไอเทมของเกมและคุณสมบัติหลายผู้เล่น ทั้งนี้ ดันเจียนซีจได้รับการเปิดตัวสำหรับไมโครซอฟท์ วินโดวส์ เมื่อวันที่ 5 เมษายน ค.ศ. 2002 โดยไมโครซอฟท์ และสำหรับแมคโอเอสเท็นเมื่อวันที่ 2 พฤษภาคม ค.ศ. 2003 โดยเดสทิเนียร์
การตอบรับ
ดันเจียนซีจประสบความสำเร็จในเชิงพาณิชย์โดยขายได้มากกว่า 1.7 ล้านชุด จากข้อมูลของบริษัทเอ็นพีดี กรุป การสั่งซื้อเกมล่วงหน้าในเดือนก่อนที่จะวางจำหน่ายทำให้เกมนี้เป็นเกมคอมพิวเตอร์ที่ขายดีที่สุดเป็นอันดับแปดของเดือนมีนาคม ค.ศ. 2002 และเมื่อวางจำหน่ายในเดือนถัดมา เกมดังกล่าวก็มียอดขายดีเป็นอันดับสองรองจากเดอะซิมส์ วัยรักพักร้อน เกมดังกล่าวตกลงมาอยู่อันดับที่เจ็ดและอันดับที่สิบสามในสองเดือนถัดไป  แล้วจบในอันดับที่ 14 ของปีโดยรวม ภายในเดือนสิงหาคม ค.ศ. 2006 เกมนี้ขายได้ 360,000 ชุดและทำรายได้ 14.5 ล้านดอลลาร์ในสหรัฐโดยลำพัง สิ่งนี้ทำให้นิตยสารเอดจ์ประกาศให้เป็นเกมคอมพิวเตอร์ที่ขายดีที่สุดอันดับที่ 44 ของประเทศระหว่างเดือนมกราคม ค.ศ. 2000 ถึงเดือนสิงหาคม ค.ศ. 2006 ภายในเดือนกันยายน ค.ศ. 2002 ดันเจียนซีจยังได้รับการรับรอง "โกลด์" จากแวร์บันด์เดอร์อุนเทอร์ฮัลทุงซ็อฟท์วาเรด็อยช์ลันด์ (VUD) ซึ่งระบุยอดขายอย่างน้อย 100,000 หน่วยทั่วเยอรมนี, ออสเตรีย และสวิตเซอร์แลนด์
เกมนี้ได้รับการจัดอันดับสูงจากนักวิจารณ์เมื่อเปิดตัว ซึ่งได้รับการระบุโดยตัวรวบรวมบทวิจารณ์อย่างเว็บไซต์เมทาคริติกว่าเป็นเกมเล่นตามบทบาทคอมพิวเตอร์ที่ได้รับคะแนนสูงสุดเป็นอันดับสามใน ค.ศ. 2002 รองจากเนเวอร์วินเทอร์ไนส์ และดิเอลเดอร์สโครลส์ III: มอร์โรววินด์ ตลอดจนเป็นเกมคอมพิวเตอร์ที่มีคะแนนสูงสุดยี่สิบอันดับแรกโดยรวมในปีดังกล่าว ส่วนกราฟิกได้รับการยกย่องอย่างมาก แดน อดัมส์ จากเว็บไซต์ไอจีเอ็นเรียกสิ่งนี้ว่า "น่าขันน่าดู" ในขณะที่นักวิจารณ์จากเว็บไซต์เกมสปอตและนิตยสารเกมโปรได้ยกย่องสภาพแวดล้อมว่ามีรายละเอียดและหลากหลาย  ด้านโรเบิร์ต คอฟฟีย์ จากนิตยสารคอมพิวเตอร์เกมมิงเวิลด์ และเกรก เวเดอร์แมน จากนิตยสารพีซี เกมเมอร์ ได้ยกย่องสภาพแวดล้อมที่มีรายละเอียดในทำนองเดียวกัน ในขณะที่แอนดี แมคนามารา และคริสเตียน บร็อกเกอร์ จากนิตยสารเกมอินฟอร์เมอร์ รวมถึงปีเตอร์ ซูชิว จากเว็บไซต์เกมสปาย ได้เรียกเกมนี้ว่าเป็นโลกที่ไร้รอยต่อโดยไม่ต้องโหลดหน้าจอ ซึ่งควรค่าแก่การจดบันทึกเป็นพิเศษ    ซูชิวกล่าวเพิ่มเติมว่าแผนที่อิสระไร้รอยต่อได้รับการนำมาใช้เพื่อสร้างพื้นที่ ที่ไม่ได้มีรูปร่างเหมือนพื้นที่สี่เหลี่ยมที่มีเส้นทางคดเคี้ยวเติมเต็มพื้นที่ เช่นเดียวกับเกมเล่นตามบทบาทอื่น ๆ ในยุคนั้น นอกจากนี้ นักวิจารณ์ของเว็บไซต์ไอจีเอ็นและนิตยสารเกมโปรต่างยกย่องว่าเอฟเฟกต์เสียงนั้นยอดเยี่ยมและช่วยสร้างบรรยากาศของเกม ในขณะที่นักวิจารณ์ของเว็บไซต์ไอจีเอ็นและเว็บไซต์เกมสปอตยังกล่าวยกย่อง "โน้ตดนตรีโดยรอบ"
รูปแบบการเล่นได้รับการยกย่องในทำนองเดียวกัน บทวิจารณ์ของนิตยสารเกมโปรอ้างว่า "รูปแบบการเล่นของดันเจียนซีจอาจเป็นการปรับปรุงที่ใหญ่ที่สุดและชัดแจ้งที่สุดจากเกมก่อนหน้าในประเภทดังกล่าว" นักวิจารณ์หลายคนได้เปรียบเทียบกับเดียโบล II (ค.ศ. 2000) ในทางที่ดี จากนั้นก็เป็นหนึ่งในเกมเล่นตามบทบาทคอมพิวเตอร์ที่ได้รับความนิยมมากที่สุด โดยอดัมส์แห่งเว็บไซต์ไอจีเอ็นอ้างว่าเกมนี้คล้ายกับเดียโบล II มากเมื่อมีการเปลี่ยนแปลงและปรับปรุงบางอย่าง และคอฟฟีย์แห่งนิตยสารคอมพิวเตอร์เกมมิงเวิลด์ระบุว่าสิ่งเดียวที่ทำให้มันไม่ได้รับการจัดอันดับโดยตรงให้ดีกว่าก็คือการเปลี่ยนไปใช้รูปแบบการเล่นที่มียุทธวิธีมากขึ้น ทำให้เกมนี้แตกต่างจากเกมที่จะเปรียบเทียบโดยตรงมากเกินไป ซึ่งเวเดอร์แมนจากนิตยสารพีซี เกมเมอร์, คอฟฟีย์จากนิตยสารคอมพิวเตอร์เกมมิงเวิลด์ และนักวิจารณ์ของเว็บไซต์เกมสปอตได้ยกย่องว่ารูปแบบการเล่นมีความคล่องตัวและเข้าถึงได้ พวกเขาชอบยุทธวิธีในการควบคุมคณะของนักผจญภัยที่ปรับปรุงตามวิธีการใช้งาน แทนที่จะควบคุมการกระทำและสถิติของพวกเขาโดยตรง   อย่างไรก็ตาม อดัมส์จากเว็บไซต์ไอจีเอ็นได้กล่าวว่ารูปแบบการเล่นอาจดูซ้ำซากจำเจ ส่วนเวเดอร์แมนจากนิตยสารพีซี เกมเมอร์ รู้สึกว่าตัวเลือกการต่อสู้ในรูปแบบการเล่นค่อนข้างจำกัด และซูชิวจากเว็บไซต์เกมสปายไม่ชอบความเป็นเส้นตรงของเกมผู้เล่นเดี่ยว   อดัมส์กล่าวเพิ่มเติมว่าตัวเลือกทางยุทธวิธีหลายอย่างในเกมนั้นไม่สำคัญ เนื่องจากการต่อสู้ทั้งหมดกลายเป็นการตีรันฟันแทงอย่างรวดเร็ว และระบบการปรับเลเวลแบบอิสระนั้นโดยพื้นฐานแล้วเหมือนกับคลาสตัวละครสี่คลาส เนื่องจากการไล่ตามลู่หลายลู่นั้นใช้ไม่ได้ผล
สิ่งสืบทอด
หลังจากเปิดตัวในงานอิเล็กทรอนิกเอ็นเตอร์เทนเมนต์เอ็กซ์โป ค.ศ. 2000 ดันเจียนซีจก็ได้รับรางวัลเกมเล่นตามบทบาทจากเว็บไซต์เกมเรโวลูชัน และรางวัลเกมเล่นตามบทบาทที่สมจริงที่สุดจากเว็บไซต์เกมสปอต หลังจากเปิดตัว เกมนี้ได้รับการเสนอชื่อข้าชิงรางวัลความสำเร็จเชิงโต้ตอบประจำปี ค.ศ. 2003 ของอะคาเดมีอินเตอร์แอกทีฟออฟอาร์ตแอนด์ไซเอนซ์ ในสาขาเกมคอมพิวเตอร์เล่นตามบทบาทแห่งปี และนวัตกรรมในประเภทเกมคอมพิวเตอร์ แม้ว่าจะไม่ได้รับรางวัลในแต่ละสาขาก็ตาม โดยแพ้ต่อเนเวอร์วินเทอร์ไนส์ และแบตเทิลฟีลด์ 1942 ตามลำดับ เกมนี้ยังได้รับการเสนอชื่อเข้าชิงรางวัล "เกมเล่นตามบทบาทยอดเยี่ยม ค.ศ. 2002" ของพีซี เกมเมอร์ ยูเอส แต่แพ้ต่อเนเวอร์วินเทอร์ไนส์อีกครั้ง อย่างไรก็ตาม เกมได้รับรางวัลกราฟิกเกมพีซียอดเยี่ยมจากเว็บไซต์ไอจีเอ็น
การเปิดตัวซีจเอดิเตอร์ของบริษัทแก๊สเพาเวิร์ดเกมส์ได้จุดประกายการเพิ่มขึ้นของชุมชนการปรับแต่งเกม โดยก่อนที่จะเปิดตัวกลุ่มการปรับแต่งเกมหลายกลุ่ม ได้ประกาศความตั้งใจที่จะใช้เอนจินเพื่อสร้างเกมรีเมคด้วยตัวปรับแต่งเกมขนาดใหญ่จากซีรีส์เกมเล่นตามบทบาทอย่างอัลทิมา หลังจากเปิดตัวเกม ได้มีการสร้างตัวปรับแต่งเกมจำนวนมากรวมถึงตัวปรับแต่งเกม "การแปลงทั้งหมด" หลายตัวที่สร้างเกมและเรื่องราวใหม่ ๆ เช่น "เดอะแลนส์ออฟไฮเปอร์โบเรีย" และ "เอเลเมนทัล"   บริษัทแก๊สเพาเวิร์ดเกมส์ได้เปิดตัวตัวปรับแต่งเกมของตัวเองหนึ่งตัวเมื่อเดือนกรกฎาคม ค.ศ. 2002 ในชื่อ "เยสเตอร์เฮเวน" สร้างโดยนักออกแบบหกคนในช่วงหกสัปดาห์ ซึ่งมีโครงเรื่องแบบหลายผู้เล่นสั้น ๆ สำหรับตัวละครเลเวลต่ำ ที่พวกเขาได้ปกป้องเมืองจากภัยพิบัติสามประการของเหล่ามอนสเตอร์ ตามมาด้วยเลเจนส์ออฟอารานนา ซึ่งเป็นภาคเสริมเต็มรูปแบบที่พัฒนาโดยแมดด็อกซอฟต์แวร์ และเผยแพร่เมื่อวันที่ 11 พฤศจิกายน ค.ศ. 2003 สำหรับวินโดวส์และแมคโอเอสเท็นโดยไมโครซอฟท์ ภาคเสริมดังกล่าวได้เพิ่มรูปแบบการเล่นใหม่เล็กน้อยนอกเหนือจากภูมิประเทศ, สิ่งมีชีวิต และไอเทมใหม่ ๆ แต่มีเนื้อเรื่องที่แยกออกจากเกมต้นฉบับโดยสิ้นเชิง ในภาคเลเจนส์ ผู้เล่นจะควบคุมชาวไร่ที่ไม่มีชื่อคนอื่น หลังจากที่คทาแห่งดวงดาวถูกสิ่งมีชีวิตที่เรียกว่าชาโดว์จัมเปอร์ขโมยไป พวกเขาก็เดินทางเพื่อเอากลับคืนมา โดยหลังจากต่อสู้ผ่านเหล่ามอนสเตอร์ในเนินน้ำแข็ง, ป่า และเกาะต่าง ๆ ผู้เล่นก็มาถึงมหานาฬิกาอันลึกลับ ซึ่งเป็นสิ่งประดิษฐ์ขนาดยักษ์ที่ควบคุมฤดูกาลของอารานนา พวกเขากำจัดชาโดว์จัมเปอร์ที่นั่น และเอาคทาแห่งดวงดาวกลับคืนมา ซึ่งโดยทั่วไปได้รับคำวิจารณ์ในเชิงบวกน้อยกว่าภาคดั้งเดิม โดยนักวิจารณ์ยกย่องเนื้อหาจำนวนมาก แต่วิจารณ์ว่าไม่มีการเปลี่ยนแปลงในรูปแบบการเล่นพื้นฐาน
เกมอื่น ๆ อีกหลายเกมได้รับการเผยแพร่ในซีรีส์ดันเจียนซีจ โดยเริ่มจากดันเจียนซีจ II (ค.ศ. 2005) โดยเกมดังกล่าวได้มีภาคเสริมของตนเองคือดันเจียนซีจ II: โบรเคนเวิลด์ (ค.ศ. 2006) และตามมาด้วยเกมเพลย์สเตชัน พอร์เทเบิล ภาคแยกที่ชื่อดันเจียนซีจ: โธรนออฟแอกโกนี (ค.ศ. 2006) และภาคหลักที่สามในชื่อดันเจียนซีจ III (ค.ศ. 2011)  ส่วนภาพยนตร์ที่กำกับโดยอูเวอ บ็อล และได้รับแรงบันดาลใจจากเกมต้นฉบับอย่างศึกนักรบกองพันปีศาจ ได้เข้าฉายในโรงภาพยนตร์เมื่อ ค.ศ. 2007 โดยได้รับการอธิบยว่า "อิงอย่างหลวม ๆ" จากเกม และเป็นความล้มเหลวในเชิงพาณิชย์รวมถึงการวิจารณ์ ซึ่งตามมาด้วยโฮมวิดีโอภาคต่ออย่างศึกนักรบกองพันปีศาจ 2 (ค.ศ. 2011) และศึกนักรบกองพันปีศาจ 3 (ค.ศ. 2014)
นิโคลา เทสลา
นิโคลา เทสลา (Никола Тесла; Nikola Tesla; 10 กรกฎาคม พ.ศ. 2399 – 7 มกราคม พ.ศ. 2486) เป็นผู้ค้นพบไฟฟ้ากระแสสลับ นักฟิสิกส์ วิศวกรเครื่องกล วิศวกรไฟฟ้า และนักทำนายอนาคต ชาวเซอร์เบีย-อเมริกัน เกิดที่หมู่บ้านในพื้นที่ภูเขา ชื่อเมืองสมิลยาน ในอดีตของออสเตรีย-ฮังการี ปัจจุบันคือสาธารณรัฐโครเอเชีย ซึ่งได้รับสัญชาติเป็นพลเมืองอเมริกันภายหลัง
การศึกษาในประเทศกาตาร์
การศึกษาในประเทศกาตาร์ ถูกควบคุมโดยสภาการศึกษาสูงสุดแห่งกาตาร์ หรือ เอสอีซี และกระทรวงศึกษาธิการแห่งกาตาร์ หรือ เอ็มโออี สภาการศึกษาสูงสุดแห่งกาตาร์มีหน้าที่ดูแลรับผิดชองโรงเรียนเอกชน ส่วนกระทรวงศึกษาธิการแห่งกาตาร์มีหน้าที่สนับสนุนโรงเรียนเอกชน มีโรงเรียนเกิดขึ้นครั้งแรกในประเทศเมื่อปี ค.ศ. 1956 การศึกษาขั้นประถมศึกษาในประเทศซึ่งถือว่าสำคัญสำหรับเด็กภายในประเทศ และอาจเรียนฟรีในโรงเรียนสาธารณะ
ฟุตบอลทีมชาติตองงา
ฟุตบอลทีมชาติตองงา เป็นทีมชาติที่เป็นตัวแทนของประเทศตองงา บริหารงานโดยสมาคมฟุตบอลตองงา ก่อตั้งในปี ค.ศ. 1965 และเข้าร่วมเป็นสมาชิกฟีฟ่าและสมาพันธ์ฟุตบอลโอเชียเนียในปี ค.ศ. 1994
นิโคลา เทสลา
เทสลามีปัญหาทางประสาทในวัยเด็ก ที่เขาต้องทุกข์ทรมาน จากโรคย้ำคิดย้ำทำ เขาได้งานแรกในบูดาเปสต์โดยทำงานที่บริษัทโทรศัพท์ เทสลาได้ประดิษฐ์ลำโพงสำหรับโทรศัพท์ระหว่างที่ทำงานอยู่ที่นี่ ก่อนที่จะเดินทางอพยพไปอเมริกาในปี พ.ศ. 2427 เพื่อที่จะไปทำงานกับ โทมัส เอดิสัน แต่ในไม่นานเขาก็เริ่มก่อตั้ง ห้องปฏิบัติการ/บริษัท พัฒนาอุปกรณ์ไฟฟ้าของตัวเองโดยมีผู้สนับสนุนด้านการเงินให้ สิทธิบัตรมอเตอร์ไฟฟ้ากระแสสลับแบบเหนี่ยวนำ และหม้อแปลงไฟฟ้า ได้รับการจดทะเบียนโดย จอร์จ เวสติงเฮ้าส์ ซึ่งเป็นผู้ว่าจ้างให้เทสลาเป็นที่ปรึกษาและพัฒนาอุปกรณ์ไฟฟ้าและเครื่องกลต่างๆ อาทิเช่น การทดลองเกี่ยวกับคลื่นความถี่สูงและแรงดันไฟฟ้าแรงสูง ในนิวยอร์ก และโคโลราโด สปริงซ์ สิทธิบัตรของอุปกรณ์และทฤษฎีที่ใช้ในการสร้างวิทยุสื่อสาร การทดลอง X-ray ของเขา เขายังเป็นผู้คิดค้นตัวกำเนิดสัญญาณ (Oscillator) หลากหลายรูปแบบอีกด้วย และโครงการ Wardenclyffe Tower ซึ่งเป็นความพยายามในการส่งสัญญาณไร้สายข้ามทวีปแต่โชคร้ายที่โครงการนี้ไม่ประสบความสำเร็จ
การศึกษาในประเทศกาตาร์
การศึกษาในประเทศกาตาร์ถือว่ามีความหลากหลายทางการศึกษา มีหลายโรงเรียนที่มีระบบหลักสูตรการเรียนนานาชาติ มีโรงเรียนนานาชาติภายในประเทศทั้งหมด 338 แห่ง มีมหาวิทยาลัยที่สำคัญของโลกที่เป็นสาขาย่อยโดยตั้งอยู่ในภายในประเทศ ภายในเมืองการศึกษา และอยู่แถวชานเมืองเมืองโดฮา
นิโคลา เทสลา
เทสลาประสบความสำเร็จเป็นที่รู้จักและทำให้ผู้คนเห็นถึงความสามารถของเขาจากโชว์สิ่งประดิษฐ์ที่ดูน่าอัศจรรย์ทั้งหลาย ถึงแม้ว่าเขาจะได้เงินจากสิทธิบัตรต่าง ๆ แต่เขาก็ได้ทำการทดลองอย่างมากมายด้วยเช่นกัน ทำให้ในช่วงบั้นปลายชีวิตของเขาต้องเป็นหนี้ และ มีปัญหาด้านการเงิน ต้องอาศัยอยู่อย่างโดษเดี่ยวในห้องพักหมายเลข 3327 ที่โรงแรม New Yorker ด้วยลักษณะและธรรมชาติในการทำงานของเทสลาทำให้เขาถูกขนานนามว่าเป็น "นักวิทยาศาสตร์เพี้ยน"
เทสลาถูกพบว่าเสียชีวิตในห้องพักหมายเลข 3327 ที่โรงแรม New Yorker เมื่อวันที่ 7 มกราคม พ.ศ. 2486
การทำงานและสิ่งประดิษฐ์ที่มีชื่อเสียงของเขายังเป็นจุดกำเนิดของทฤษฎีสมคบคิดจำนวนมาก และยังได้นำไปใช้สนับสนุนวิทยาศาสตร์เทียม ทฤษฎียูเอฟโอและไสยศาสตร์ยุคใหม่
ในปี พ.ศ. 2503 หน่วยสำหรับวัดความหนาแน่นของเส้นแรงแม่เหล็ก หรือการเหนี่ยวนำด้วยพลังแม่เหล็ก (ที่รู้จักกันทั่วไปว่าเป็นสนามแม่เหล็ก B) ถูกตั้งชื่อว่า เทสลา เพื่อเป็นเกียรติแก่เทสลา
นอกจากนี้ เทสลายังถือเป็นวิศวกรที่สร้างนวัตกรรมล้ำยุคที่ยิ่งใหญ่ที่สุดคนหนึ่งในปลายคริสต์ศตวรรษที่ 19 และต้นคริสต์ศตวรรษที่ 20 สิทธิบัตรของเทสลาและผลงานเชิงทฤษฎีของเขากลายเป็นพื้นฐานของระบบไฟฟ้ากระแสสลับ ได้แก่ ระบบจ่ายกำลังหลายเฟส และมอเตอร์ไฟฟ้ากระแสสลับ ซึ่งเขามีส่วนผลักดันเป็นอย่างมากในช่วงปฏิวัติอุตสาหกรรมครั้งที่สอง
ปฐมวัย
นิโคลา เทสลา เป็นชาวเซิร์บโดยกำเนิดในหมู่บ้านสมิลยาน ภายในพรมแดนทางทหารของราชวงศ์ฮับส์บูร์กในจักรวรรดิออสเตรีย (ปัจจุบันคือโครเอเชีย) เมื่อวันที่ 10 กรกฎาคม [O.S. 28 มิถุนายน] พ.ศ. 2399 (ค.ศ.1856) บิดาของเขา มิลูติน เทสลา (พ.ศ. 2362-2422) (ค.ศ.1819–1879) เป็นนักบวชของนิกายในคริสตจักรของอีสเทิร์นออร์ทอดอกซ์
เทสลาเป็นลูกคนที่สี่ในทั้งห้าคน เขามีพี่น้องผู้หญิงสามคน ได้แก่ มิลก้า แองเจลิน่า และมาริก้า และพี่ชายชื่อเดน ผู้ซึ่งเสียชีวิตในอุบัติเหตุขี่ม้าเมื่อเทสลาอายุได้ห้าปี ในปี พ.ศ. 2404(ค.ศ.1861) เทสลาเข้าเรียนชั้นประถมศึกษาในสมิลยาน ที่ซึ่งเขาศึกษาภาษาเยอรมัน คณิตศาสตร์และเรื่องศาสนา ในปี พ.ศ. 2405 (ค.ศ. 1862) ครอบครัวของเทสลาย้ายไปอยู่ที่กอสปิช (Gospić) เมืองที่ใกล้กันที่พ่อของเทสลาไปทำงานเป็นบาทหลวงประจำเขตพื้นที่นั้น นิโคลาเรียนจบชั้นประถมศึกษา โรงเรียนโป๊ต่อด้วยจบการศึกษาชั้นมัธยมศึกษาตอนต้น ในปีพ.ศ. 2413 (ค.ศ.1870) เทสลาย้ายไปคาร์โลวัตส์เพื่อศึกษาต่อในชั้นมัธยมศึกษาตอนปลายที่โรงเรียนมัธยมไฮเออร์เรียลจิมแนสเซียม (Higher Real Gymnasium) ซึ่งจัดรูปแบบการเรียนการสอนเป็นภาษาเยอรมัน เป็นสากลในทุกโรงเรียนภายในเขตพรมแดนทหารออสเตรีย-ฮังการี
เทสลาได้เขียนในภายหลังว่าเขาเริ่มสนใจในการสาธิตกระแสไฟฟ้าโดยศาสตราจารย์ภาควิชาฟิสิกส์ของเขา เทสลาตั้งข้อสังเกตว่าการสาธิต "ปรากฏการณ์ลึกลับซับซ้อน" เหล่านี้ทำให้เขาต้องการ "ที่จะทราบถึงพลังอันวิเศษอัศจรรย์ใจนี้มากขึ้น" เทสลาสามารถคำนวณหาปริพันธ์ในหัวของเขาได้ ซึ่งทำให้ครูของเขาเชื่อว่าเขาโกง เขาจบเทอมสี่ปีในชั้นปีที่สาม สำเร็จการศึกษาในปี พ.ศ. 2416 (ค.ศ.1873)
ในปี พ.ศ. 2416 (ค.ศ.1873) เทสลากลับมาที่เมืองสมิลยาน ไม่นานหลังจากที่เขาไปถึง เขาได้ติดเชื้ออหิวาตกโรค ล้มป่วยเป็นเวลาเก้าเดือน และเกือบเสียชีวิตหลายครั้ง ในช่วงที่หมดหวัง พ่อของเทสลา (ซึ่งเดิมอยากให้เขาเข้ารับการบวชเป็นนักบวช) ได้สัญญาที่จะส่งเขาไปโรงเรียนวิศวกรรมที่ดีที่สุด ถ้าเขาหายจากอาการป่วย
ในปี พ.ศ. 2417 (ค.ศ.1874) เทสลาหนีการเกณฑ์ทหารเข้ากองทัพออสเตรีย-ฮังการีในสมิลยาน โดยวิ่งหนีทางตะวันออกเฉียงใต้ของลิกาไปยังโทมินไก ใกล้กับกราซัค ที่นั่นเขาพบชาวเขาสวมชุดนักล่าสัตว์ เทสลากล่าวว่าการสัมผัสกับธรรมชาติทำให้เขาแข็งแกร่งขึ้นทั้งร่างกายและจิตใจ เขาอ่านหนังสือหลายเล่มขณะอยู่ที่โทมินกาจ และในเวลาต่อมากล่าวว่าผลงานของมาร์ก ทเวนช่วยให้เขาหายจากอาการป่วยก่อนหน้านี้อย่างน่าเหลือเชื่อ
ในปี พ.ศ. 2418 (ค.ศ.1875) เทสลาได้เข้าเรียนที่วิทยาลัยเทคนิคทางทหาร อิมพีเรียล แอนด์ รอยัล เทคนิคอล มิลิทารี อคาเดมี (Imperial and Royal Technical Military Academy) ในเมืองกราซ โดยได้รับทุนการศึกษาจากทหารพรมแดนราชวงศ์ฮับส์บูร์ก (Military Frontier) ในช่วงปีแรกของเขา เทสลาไม่เคยพลาดการบรรยาย ได้รับคะแนนสูงสุดเท่าที่เป็นไปได้ ผ่านการสอบเก้าครั้ง (เกือบสองเท่าของจำนวนที่ต้องการ) ก่อตั้งสโมสรวัฒนธรรมเซิร์บ และได้รับจดหมายชมเชยจากคณบดีฝ่ายวิชาการส่งถึงบิดาของเขา ซึ่งกล่าวว่า "ลูกชายของคุณเป็นดาราอันดับหนึ่ง" ที่กราซ เทสลารู้สึกทึ่งกับการบรรยายอย่างละเอียดเกี่ยวกับไฟฟ้าซึ่งนำเสนอโดยศาสตราจารย์จาค็อบ เพอโชล์
คาร์ล แจนสกี
คาร์ล แจนสกี (Karl Guthe Jansky) (22 ตุลาคม ค.ศ. 1905 - 14 กุมภาพันธ์ ค.ศ. 1950) เป็นคนสร้างกล้องโทรทรรศน์อวกาศจันทรา พ.ศ. 2474 ซึ่งเขาพบว่า "สัญญาณรบกวน" ที่บันทึกได้เป็นสัญญาณจากทางช้างเผือก ต่อมาหลังสงครามโลกครั้งที่สอง มีการทดลองสร้างกล้องโทรทรรศน์วิทยุหลายแห่ง ส่วนมากในประเทศออสเตรเลียและอังกฤษ และได้รับความสนใจทั้งในสหรัฐอเมริกา สหภาพโซเวียต ฝรั่งเศส และญี่ปุ่น
นิโคลา เทสลา
ปฐมวัย
เทสลายืนยันว่าเขาทำงานตั้งแต่ตี 3 ถึง 23.00 น. ยกเว้นวันอาทิตย์หรือวันหยุดนักขัตฤกษ์ เขา "เสียใจเมื่อพ่อของเขาให้ความกระจ่างถึงผู้ที่ได้รับเกียรติอย่างยากลำบาก" หลังจากบิดาเสียชีวิตในปี พ.ศ. 2422(ค.ศ.1879) เทสลาพบจดหมายชุดหนึ่งจากศาสตราจารย์ถึงบิดาของเขา โดยเตือนว่าหากเขาไม่ออกจากโรงเรียน เทสลาจะตายเพราะทำงานหนักเกินไป ในตอนท้ายของปีที่สองของเขา เทสลาสูญเสียทุนการศึกษาและติดการพนัน ในช่วงปีที่สามของเขา เทสลาเอาเงินเบี้ยเลี้ยงและเงินค่าเล่าเรียนไปเล่นพนันขันต่อ ภายหลังการพนันกลับขาดทุนครั้งแรกของเขาและคืนยอดเงินให้ครอบครัว เทสลากล่าวว่าเขา "เอาชนะความหลงใหลของเขาในตอนนั้นและที่นั่น" แต่หลังจากที่ไปอยู่ในสหรัฐอเมริกา เขาเป็นที่รู้จักอีกครั้งในการเล่นบิลเลียด เมื่อถึงเวลาสอบ เทสลาไม่ได้เตรียมตัวและขอเพิ่มเวลาเรียน แต่ได้รับการปฏิเสธ เขาไม่ได้รับเกรดวัดผลการเรียนสำหรับภาคการศึกษาสุดท้ายของปีที่สาม และเขาไม่เคยจบการศึกษาจากวิทยาลัย
คาร์ล แจนสกี
19051950
นิโคลา เทสลา
ปฐมวัย
ในเดือนธันวาคม พ.ศ. 2421 (ค.ศ.1878) เทสลาออกจากเมืองกราซและตัดความสัมพันธ์ทั้งหมดกับครอบครัวของเขาเพื่อซ่อนความจริงที่ว่าเขาลาออกจากวิทยาลัย เพื่อนของเขาคิดว่าเขาจมน้ำตายในแม่น้ำมูร์ที่อยู่ใกล้เคียง เทสลาย้ายไปที่มาริบอร์ (Maribor) ซึ่งเขาทำงานเป็นช่างเขียนแบบราคา 60 ฟลอริน (Florins) ต่อเดือน เขาใช้เวลาว่างเล่นไพ่กับคนในท้องถิ่นตามท้องถนน
ในเดือนมีนาคม พ.ศ. 2422 (ค.ศ.1879) พ่อของเทสลาไปที่มาริบอร์เพื่อขอร้องให้ลูกชายกลับบ้าน แต่เขาปฏิเสธ นิโคลามีอาการทางประสาทในเวลาเดียวกัน เมื่อวันที่ 24 มีนาคม พ.ศ. 2422 (ค.ศ.1879) เทสลาถูกส่งกลับไปยังกอสปิช (Gospić) ภายใต้การดูแลของตำรวจเพราะไม่มีใบอนุญาตมีถิ่นที่อยู่ เมื่อวันที่ 17 เมษายน พ.ศ. 2422 (ค.ศ.1879) มิลูติน เทสลาเสียชีวิตเมื่ออายุได้ 60 ปี หลังจากป่วยด้วยโรคที่ไม่ระบุรายละเอียดแน่ชัด บางแหล่งบอกว่าเขาเสียชีวิตด้วยโรคหลอดเลือดสมอง ในช่วงปีนั้น เทสลาได้สอนนักเรียนจำนวนมากในโรงเรียนเก่าของเขาในเมืองกอสปิช
ในเดือนมกราคม พ.ศ. 2423 (ค.ศ.1880) คุณลุงของเทสลาสองคนรวบรวมเงินได้มากพอที่จะช่วยให้เขาออกจากกอสปิชไปปราก ที่ซึ่งเขาจะได้ไปเรียนต่อ เขาถึงที่นั่นช้าเกินไปที่จะลงทะเบียนเรียนที่มหาวิทยาลัยชาร์ลส์-เฟอร์ดินานด์ เขาไม่เคยเรียนภาษากรีก ที่เป็นวิชาบังคับ และเขาไม่รู้หนังสือในภาษาเชค ซึ่งเป็นวิชาบังคับอีกเรื่องหนึ่ง อย่างไรก็ตาม เทสลาได้เข้าเรียนวิชาปรัชญาที่มหาวิทยาลัยในฐานะผู้ตรวจสอบบัญชี แต่เขาไม่ได้รับเกรดเฉลี่ยสำหรับการเรียนในหลักสูตร